هارون الرشيد ( حوالى 24 مارس 766 - 14 ابريل 809 )، الخليفه العباسى الخامس ، يرجع نسبه للعباس بن عبد المطلب عم النبى محمد. بويع بالخلافه بعد وفاة اخوه موسى الهادي. عند استلام الرشيد الخلافه كانت الدوله العباسيه ممتده على مساحه جغرافيه واسعه من وسط اسيا فى الشرق للمحيط الاطلسى فى الغرب و تضم شعوب و اجناس كتيره فبالتالى كانت متعرضه لثورات و قلاقل. هارون الرشيد كان بطبعه محباً العلم و الفن و الادب و فى عهده ازدهرت العلوم و الفنون و الاداب و عم امبراطوريته رخاء اقتصادى. الرشيد اسس المكتبة الأسطورية بيت الحكمه فى بغداد ووضع بها كتب و مؤلفات كثيره من كل انحاء العالم. دار الحكمه كانت مركز ثقافي كبير فيه صالات كتيره فيها مكتبات و قاعات للمحاضرات و مكاتب لنسخ و ترجمة الكتب و تجليدها. تحولت بغداد لمركز ثقافى مهم يأتيه طلاب العلم من كل البلاد وعُمل في الجوامع حلقات لتدريس العلم و جذبت بغداد حكماء الطب و المهندسين و البنايين و أصحاب الحرف من كل مكان . سمعة هارون الرشيد وصلت لأماكن كثيره فى العالم و بعت الهند و الصين و اوروبا سفرا لبلاطه محملين بالهدايا لكسب ود الخليفة القوي .وأيضا كان الخليفة هارون الرشيد قائد عسكري مميز و كان سياسي و دبلوماسي محنك.